ביתין

ביתין בשנת 1895 - צילום של הצלם הצרפתי [[פליקס בונפיס]]
בֵּיתִין (בערבית: بيتين) הוא כפר ברשות הפלסטינית, בנפת רמאללה ואל-בירה. מעט צפונית לאל בירה ודרומית לעין יברוד ובית אל, ממערב לכביש 60, בגובה של כ-870 מטר מעל פני הים. בצדו הדרומי של הכפר מצוי מבצר צלבני - בורג' ביתין.

נכון לשנת 2017 חיים בו 2,242 תושבים.

הכפר אסור לתנועת ישראלים.

==היסטוריה==

לפי הזיהוי של חוקר ארץ ישראל אדוארד רובינסון בשנת 1838, הכפר שוכן במקום שבו שכנה העיר המקראית בית אל. המקום היה מיושב ברציפות מהתקופה הכנענית ועד תקופת האימפריה העות'מאנית. שמו הקודם היה לוּז. שמה האחר, בית אָוֶן, הוא שם גנאי שניתן לה לאחר שירבעם בן נבט הקים בה את העגל.

===התקופה העותמאנית===
ביתין הוקם בשנות ה-40 של המאה ה-19 בידי פליטים קייסים מהכפר בורקה שעזבו את כפרם בגלל לחץ הימנים מהכפר דיר דיבוואן הסמוך. בשנת 1838 תיאר אדוארד רובינסון את המקום כמכיל רק רועים שגרו באוהלים בין החרבות של בית אל, אך בראשית שנות ה-50 של המאה ה-19 הוא כבר תואר ככפרון על ידי הנוסע ואן דה ולדה ופליסיאן דה סוסי תיארו כמקבץ בקתות חרבות. בסביבות 1860 תיאר פטרמן את הכפר ככולל כ-50 גברים מוסלמים והבחין שהכפר צעיר יותר מהכפרים שבסביבה, אף שהעריך את גילו בכ-200 שנה.

החוקר הצרפתי ויקטור גרן ביקר בביתין בשנת 1863, וכתב כי מספר תושבי הכפר לא עולה על 400. בתי הכפר היו בנויים בנייה גסה מאוד, ורובם היו רעועים וממוטטים חלקית. על פסגת הגבעה הוא זיהה שרידים של מגדל, ובחלק אחר של הכפר מגדל עוז דומה לו.<ref></ref>

בראשית המאה ה-20 התגוררו בכפר<ref></ref> כ-400 תושבים אשר "נודעו בגבורתם ועצמתם".

===בתקופת המנדט הבריטי===
במפקד אוכלוסין 1931 של ארץ ישראל היו בכפר, בהם התגוררו 566 תושבים, כולם מוסלמים.

בשנת 1945 אוכלוסיית ביתין הוערכה ב-690 תושבים, אשר בבעלותם 4,764 דונם של קרקע, על פי סקר הכפרים של המנדט הבריטי בארץ ישראל.

===לאחר 1948===
במלחמת העצמאות עבר הכפר לשלטון ירדן, כחלק מהגדה המערבית.

במהלך המאה ה-20 היגרו לארצות הברית רבים מבני הכפר ושלחו כסף לסייע לבני משפחותיהם שנותרו בכפר. בשנות ה-60 של המאה ה-20 היו בכפר שתי שכונות, שכונת יוקרה בדרום מערב הכפר, בה נבנו בתים מודרניים, ושכונה ענייה יותר במזרח ובצפון מזרח, שבה רבים מהבתים היו בנויים מבוץ ואבנים בלתי מסותתות. בכפר לא היו חשמל ושירותי טלפון, אך היו מכשירי רדיו מופעלי סוללות.

===לאחר מלחמת ששת הימים===
מאז מלחמת ששת הימים ב-1967, ביתין נמצא תחת שלטון ישראלי. בעקבות התפשטות הכפר לאורך הכביש הראשי הוא יצר לעצמו צורה קווית במחצית השנייה של המאה ה-20. בשל מיקומו הנוח על כביש 60 הישן, התנועה הרבה שעברה בו ובגלל קרבתו לרמאללה הוקמו בו עסקים רבים והושקעו כספים בבנייה למגורים ובפיתוח שירותים רפואיים. בשנת 1995 אושרה לכפר תוכנית מתאר מקומית לפי תחזיות גידול האוכלוסייה עד לשנת 2015.

צומת הכניסה לכפר מ[[כביש 446 וכביש 60 "צומת ה-T", חסום מאז 2001 על ידי מאחז גבעת אסף]]
בתחילת האינתיפאדה השנייה, בשנת 2001, לאחר שמחבלים שרצחו אזרחי ישראל נמלטו לכיוון ביתין, חסם צה"ל את שתי הכניסות לכפר: הכניסה הראשית, הפונה לכביש 466 ולאל-בירה, ושדרך הגישה אליה מובילה גם לכביש לבית אל, נחסמה בשער ברזל וחסימת עפר. חסימת עפר הוצבה גם על הכניסה הדרום מזרחית, הפונה לכביש 60 החדש "כביש עוקף רמאללה" (בשנת 2002 הוקם בצומת זו גם מאחז גבעת אסף) בדרך בין הכפר לאל-בירה הוצב גם מחסום מנהלת התיאום והקישור, שבו מתאפשר רק מעבר של פלסטינים המחזיקים בתעודת VIP ושל עובדים בארגונים בינלאומיים. כיום ניתן להגיע אל הכפר ולצאת ממנו רק דרך הכניסה הצפונית המובילה לכפר עין יברוד. מסלול הנסיעה מהיציאה הצפונית של הכפר ועד לאל-בירה מתפתל בין כפרים ואורכו כ-15 ק"מ. ב-27 במאי 2015, יום לאחר פתיחתו החלקית ולאחר שהיה חסום במשך כ-15 שנה, סגר צה"ל את כביש ביתין-רמאללה מחדש. לטענת "בצלם", הסגירה נעשתה כעונש על אי מתן זכות קדימה למתנחלים.

ב-8 בספטמבר 2022 תקף מחבל חייל בעמדה צבאית בכפר בעזרת פטיש. החייל ירה במחבל והרגו.<ref></ref> על גופתו של המחבל נמצאה סכין.<ref></ref>

== אוכלוסייה ==
{| class="wikitable"
| colspan="4" |מפקדי אוכלוסין - ביתין
|-
|שנה
|תושבים
|מקור
|הערות
|-
|1922
|446
|<ref name=":1" />
|כולם מוסלמים
|-
|1931
|566
|<ref name=":2" />
|135 בתים מאוכלסים
|-
|1945
|690
|<ref name=":2" />
|
|-
|1961
|1,017
|<ref name=":2" />
|
|-
|1967
|958
|<ref></ref>
|מתוכם 134 פליטים (כ-14%)
|-
|1987
|1,420
|<ref name=":2" />
|
|-
|1997
|1,510
|<ref></ref>
|מתוכם כ-30% היו פליטים.
|-
|2017
|2,242
|<ref></ref>
|
|}

== אדמות ==
בסקר שערכו שלטונות המנדט הבריטי בשנת 1945, נמצא ששטח הכפר הוא: 4,764 דונם. מהם: 3,201 דונם שמשו לחקלאות, הכפר עצמו היה בנוי על 38 דונם ויתר השטח - 1,525 דונם היו אדמות בּוּר.<ref name=":2"></ref>

בשנת 2012 נמצא שהשטחים החקלאיים היו כ- 2,644 דונם והשטח הבנוי היה 508 דונם,<ref name=":10"></ref> 

לאחר הסכמי אוסלו בשנת 1995 סווג שטח באופן הבא: 19.1% - שטח B וְ 80.9% - שטח C.<ref name=":10" />

מהכפר הופקעו אדמות:

29 דונם לצורך הקמת מפקדת בית אל.<ref name=":10" />

אדמות בשטח שאינו ידוע לצורך הרחבת כביש 60 וכביש עוקף. לכל אורך של כל כביש, מכל צד נקבע חיץ ברוחב של כ-75 מטר.<ref name=":10" />

== תשתיות ==
מים וחשמל: ביתין מחוברת לרשת של "חברת החשמל הירושלמית ולרשת המים של ירושלים המזרחית, מאז שנת 1961.<ref name=":10" />

ביוב: אין בכפר רשת ביוב והתושבים מפנים שפכים לבורות ספיגה, דבר שמזהם את מי התהום.<ref name=":10" />

==אתרים בכפר ובסביבתו==
* בורג' ביתין
* ח'רבת אל-כניסה: (בעברית: חורבות הכנסייה) שרידי כנסייה ביזנטית ליד הבורג'.<ref name=":1"></ref> המקום נקרא בפי הערבים גם: "אל-מוקטיר".
* ח'רבת דיר א-שבאב הדרומית ו ח'רבת דיר א-שבאב הצפונית: שתיהן צפונית מזרחית לכפר, מזרחית לכביש 60 ובשתיהן שרידי מבנים קדומים.

==קישורים חיצוניים==

* 
* 

==הערות שוליים==

קטגוריה:נפת רמאללה ואל-בירה
קטגוריה:הרשות הפלסטינית: יישובים
קטגוריה:בית אל
קטגוריה:יישובים ערביים המשמרים שם עברי